
REFERAT DE APROBARE


                Subsemnatul Dincă Florin Ionuț - primarul orașului Boldești-Scăeni supun Consiliului Local spre analiză și aprobare “ Proiectul de hotărâre privind aprobarea contului de execuție al bugetului de venituri și cheltuieli și a împrumutului intern ale orașului Boldești-Scăeni  la data de 30.11.2024.”
               În baza Ordonanței de Urgență nr.57/2019 - privind Codul administrativ, cu modificările și completările ulterioare și a Legii nr.273/2006 - privind finanțele publice locale, în vederea susținerii proiectului de hotărâre prezint în anexă execuția bugetară a orașului Boldești-Scăeni la 30 noiembrie 2024.  

1. SECȚIUNEA DE FUNCȚIONARE A BUGETULUI LOCAL
              Veniturile secțiunii de funcționare pentru anul 2024 au fost stabilite în sumă de 28.997.900 lei și  s-au realizat la 30.11.2024 în sumă de 27.240.505 lei procent de 93,94% în structura prezentată în anexă.
              Pentru cheltuielile secțiunii de  funcționare s-a stabilit în anul 2024 un program de 28.997.900 lei, realizându-se la 30 noiembrie 2024 suma de 24.101.705 lei, în procent de 83,12% în structura clasificației economice prezentându-se conform anexă.
              Execuția secțiunii de funcționare prezintă la data de 30 noiembrie 2024 un excedent în sumă de 3.138.800 lei.

1.  SECȚIUNEA DE DEZVOLTARE A BUGETULUI LOCAL
              Veniturile secțiunii de dezvoltare pentru anul 2024 sunt în sumă de 14.636.620 lei și s-au realizat la data  de 30.11.2024 în sumă de 8.227.767 lei, procent de 56,21% după cum urmează
            - vărsăminte din secțiunea de funcționare – cu un program aprobat în sumă de 1.410.000 lei cu realizări la 30 noiembrie 2024 în sumă de 180.000 lei procent de 12,77%
            - venituri din valorificarea unor bunuri program aprobat în sumă de 292.620 lei realizat la 30 noiembrie 2024 în valoare de 292.642 lei procent de 100,00%
            - subvenții de la bugetul de stat PNDL cu un program aprobat de 4.015.000 lei realizat la 30 noiembrie 2024 în sumă de 1.292.679 lei, procent 32,20%
            - sume din excedentul anului precedent utilizat 1.880.000 lei
            - sume primite în cadrul  financiar 2014-2020  cu un program de 538.000 lei și realizări de 538.673 lei, procent de 100,00%
             Pentru cheltuielile  secțiunii de dezvoltare  s-a stabilit un program în sumă de  16.931.820 lei și s-a realizat la 30 noiembrie 2024 suma de 7.232.074 lei, procent 42,71%.
             Menționăm faptul că atât veniturile cât și cheltuielile secțiunii de dezvoltare la data de 30.11.2024 au fost influențate de sumele neîncasate de la bugetul de stat : 
	- pentru  programului PNDL aferent investiției ,, Modernizare și extindere stație de epurare,,  
- pentru programul national de investitii Anghel Saligny  aferente investitiilor ,,Modernizare si extindere sistem de alimentare cu apa oras Boldesti Scaeni”  ,  ,,Modernizare str. Valea Bisericii oras Boldesti Scaeni” 
             Execuția secțiunii de dezvoltare la data de 30 noiembrie 2024 prezintă un excedent în sumă de 995.693 lei.      
    
            Analizând cheltuielile lunare ale instituției la secțiunea de funcționare coroborate cu rectificarea bugetară din luna decembrie și necesarul de finanțat pentru contractele de investiții încheiate având în vedere excedentul existent la 30 noiembrie 2024 în sumă de 995.693 lei și încasările preconizate a se realiza în cursul lunii decembrie inclusiv subvențiile de la bugetul de stat aferente programului PNDL, prevedem că la finele anului 2024:
             - nu se vor înregistra plăți restante
             - diferența dintre suma veniturilor încasate și excedentul anilor anteriori utilizat pentru finanțarea exercițiului bugetar curent, pe de o parte și suma plăților efectuate va fi mai mare decât zero.
    
1. SECTIUNEA DE DEZVOLTARE A BUGETULUI      
    CREDITELOR INTERNE
               Veniturile bugetate în sumă de 3.381.530lei la data de 30 noiembrie 2024 au fost încasate în totalitate și sunt constituite din Sume aferente împrumuturilor contractate conform OUG nr.83/2021 în sumă de 917.400 lei și sume aferente împrumuturilor contractate conform OUG nr.24/2023 în sumă de 1.464.130 lei, sume aferente împrumuturilor contractate conform OUG nr.35/2024 în sumă de 1.000.000 lei.
              Cheltuielile secțiunii de dezvoltare s-au stabilit în prevederea bugetară de 3.381.530 lei realizându-se la data de 30.11.2024 cheltuieli în sumă de  2.233.551 lei, procent 66,00%.
              Repartizat pe capitole de activitate cheltuielile s-au efectuat astfel:
           - Învățământ -45,00%
           - Cultură, recreere și religie-100,00%
           - Protecția mediului-0%
           - Transport-96,00%
              Execuția secțiunii de dezvoltare la data de 30.11.2024 prezintă un excedent în sumă de 1.310.708 lei. 
              Analizând necesarul de cheltuieli de efectuat în cursul lunii decembrie se poate afirma că la finele anului:
            - nu se vor înregistra plăți restante
            - diferența dintre tragerile autorizate în anul 2024 și suma dintre plățile efectuate și plățile restante va fi mai mare decât zero.

